Vermiste Malelane-man dood gevindWouter Vosloo Sers. Gerald Sedibe, woordvoerder van die polisie, het gesê Vosloo se liggaam is Maandag omstreeks 06:00 deur ŉ verbyganger gevind. Volgens Sedibe is die liggaam in ŉ veld naby Fish Eagle Bend gevind. Die polisie het ŉ geregtelike doodsondersoek geopen. ŉ Nadoodse ondersoek sal gedoen word om die oorsaak van Vosloo se dood te bepaal. Vosloo is op 10 Junie omstreeks 15:00 die laaste keer by sy huis in die Fish Eagle Bend-woonbuurt gesien. Die Corridor Gazette berig Vosloo se vrou, Lizette, het vroeër gesê haar man het graag gaan stap en dat niemand om dié rede onraad vermoed het toe hy by die huis uit is nie. Verskeie inwoners, verteenwoordigers van veiligheidsmaatskappye en die polisie het verskeie soektogte na Vosloo van stapel gestuur ná sy verdwyning, maar sonder sukses. Vosloo laat ook twee kinders agter.